ประกาศกรมประมงประกาศกรมประมงเรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือขนถ่ายสัตว์น้ำหรือเรือเก็บรักษาสัตว์น้ำให้สามารถใช้งานได้ตลอดเวลา(ฉบับที่ ๓)พ.ศ. ๒๕๖๐[๑] ด้วยจากการควบคุมติดตาม และเฝ้าระวังการทำการประมงผ่านระบบติดตามเรือประมงของเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำพบว่ามีการขาดหายของสัญญาณจากระบบติดตามเรือประมงสำหรับเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำ โดยไม่สามารถพิสูจน์สาเหตุได้ เพื่อเป็นการป้องกันมิให้มีการขาดหายของสัญญาณจากระบบติดตามเรือประมงสำหรับเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำอันอาจเกิดจากการเคลื่อนย้ายอุปกรณ์ระบุตำแหน่งเรือประมง สายสัญญาณ และสายไฟต่าง ๆ ที่ได้ติดตั้งในเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำไว้แล้วจึงเห็นควรมีการล็อคตรึงและตีตราอุปกรณ์ดังกล่าวมิให้มีการเคลื่อนย้ายนอกจากมีเหตุจำเป็น อาศัยอำนาจตามความในมาตรา ๘๘ (๑)แห่งพระราชกำหนดการประมง พ.ศ. ๒๕๕๘ อธิบดีกรมประมง ออกประกาศไว้ดังต่อไปนี้ข้อ๑ ภายในหกสิบวันนับแต่วันที่ประกาศฉบับนี้มีผลใช้บังคับให้เจ้าของเรือหรือผู้ประกอบการเรือประมงที่ได้รับการจดทะเบียนเรือขนถ่ายสัตว์น้ำหรือเรือเก็บรักษาสัตว์น้ำนำเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำมาแจ้งต่อพนักงานเจ้าหน้าที่ณศูนย์ควบคุมการแจ้งเรือเข้าออกเพื่อให้พนักงานเจ้าหน้าที่ทำการล็อคตรึงและตีตราอุปกรณ์ระบุตำแหน่งเรือประมงสายสัญญาณและสายไฟที่เชื่อมต่อเข้าอุปกรณ์ระบุตำแหน่งเรือประมงตามรูปแบบและวิธีการที่พนักงานเจ้าหน้าที่กำหนดในกรณีที่มีเหตุจำเป็นต้องมีการเคลื่อนย้ายอุปกรณ์ระบุตำแหน่งเรือประมงสายสัญญาณหรือสายไฟที่เชื่อมต่อเข้าอุปกรณ์ระบุตำแหน่งเรือประมงให้เจ้าของเรือหรือผู้ประกอบการเรือประมงที่ได้รับจดทะเบียนเรือขนถ่ายสัตว์น้ำหรือเรือเก็บรักษาสัตว์น้ำดำเนินการตามคำแนะนำของพนักงานเจ้าหน้าที่ ทั้งนี้ เจ้าของเรือหรือผู้ประกอบการเรือประมงที่ได้รับจดทะเบียนเรือขนถ่ายสัตว์น้ำหรือเรือเก็บรักษาสัตว์น้ำจะต้องรับผิดชอบค่าใช้จ่ายดังกล่าวเองข้อ๒ เมื่อพนักงานเจ้าหน้าที่ได้ทำการล็อคตรึงและตีตราอุปกรณ์ระบุตำแหน่งเรือประมงสายสัญญาณและสายไฟที่เชื่อมต่อเข้าอุปกรณ์ระบุตำแหน่งเรือประมงลำใดแล้ว ห้ามมิให้มีการถอน ทำให้เสียหายทำลาย หรือทำให้ไร้ประโยชน์ซึ่งการล็อคตรึงและตราที่พนักงานเจ้าหน้าที่ได้จัดทำไว้เว้นแต่กรณีดังต่อไปนี้(๑)มีเหตุต้องมีการซ่อมแซมอุปกรณ์ระบุตำแหน่งเรือประมง และอุปกรณ์ต่อพ่วง(๒)เรือประมงต้องขึ้นคานเพื่อซ่อมแซม(๓)มีเหตุต้องเปลี่ยนอุปกรณ์ระบุตำแหน่งเรือประมงทั้งนี้ให้เจ้าของเรือหรือผู้ประกอบการเรือประมงที่ได้รับการจดทะเบียนเรือขนถ่ายสัตว์น้ำหรือเรือเก็บรักษาสัตว์น้ำแจ้งต่อศูนย์ควบคุมการแจ้งเรือเข้าออกก่อนดำเนินการไม่น้อยกว่ายี่สิบสี่ชั่วโมงและเมื่อดำเนินการแล้วเสร็จให้แจ้งศูนย์ควบคุมการแจ้งเรือเข้าออกทราบภายในยี่สิบสี่ชั่วโมงนับแต่วันที่ดำเนินการแล้วเสร็จเพื่อดำเนินการล็อคตรึงและตีตราอุปกรณ์ระบุตำแหน่งเรือประมงสายสัญญาณและสายไฟที่เชื่อมต่อเข้าอุปกรณ์ระบุตำแหน่งเรือประมงต่อไปข้อ๓ ในกรณีที่อุปกรณ์ระบุตำแหน่งเรือประมงสายสัญญาณ หรือสายไฟที่เชื่อมต่อเข้าอุปกรณ์ระบุตำแหน่งเรือประมงเกิดการชำรุดเสียหาย หรือเสื่อมสภาพให้เจ้าของเรือหรือผู้รับการจดทะเบียนเรือขนถ่ายสัตว์น้ำหรือเรือเก็บรักษาสัตว์น้ำแจ้งให้พนักงานเจ้าหน้าที่ดำเนินการล็อคตรึงและตีตราอุปกรณ์ระบุตำแหน่งเรือประมงสายสัญญาณหรือสายไฟที่เชื่อมต่อเข้าอุปกรณ์ระบุตำแหน่งเรือประมงภายในสามวันนับแต่วันตรวจพบกรณีการติดตั้งอุปกรณ์ระบุตำแหน่งเรือประมงใหม่หรือทดแทนของเดิมหลังจากวันที่ประกาศฉบับนี้มีผลใช้บังคับเมื่อศูนย์ปฏิบัติการเฝ้าระวังและคาดการณ์สถานการณ์ด้านการประมง กรมประมง ได้รับแจ้งแบบรายงานการติดตั้งอุปกรณ์ระบุตำแหน่งเรือประมงให้แจ้งไปยังศูนย์ควบคุมการแจ้งเรือเข้าออกในเขตพื้นที่ที่รับผิดชอบภายในยี่สิบสี่ชั่วโมงเพื่อตรวจสอบการติดตั้งและทำการล็อคตรึงและตีตราอุปกรณ์ระบุตำแหน่งเรือประมงตามประกาศนี้[๒]ข้อ๔ ประกาศนี้ให้ใช้บังคับตั้งแต่ ๑มีนาคม พ.ศ. ๒๕๖๐ เป็นต้นไปประกาศ ณ วันที่ ๒๒กุมภาพันธ์ พ.ศ. ๒๕๖๐อดิศร พร้อมเทพอธิบดีกรมประมงประกาศกรมประมงเรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือขนถ่ายสัตว์น้ำหรือเรือเก็บรักษาสัตว์น้ำให้สามารถใช้งานได้ตลอดเวลา(ฉบับที่ ๕) พ.ศ. ๒๕๖๐[๓]ข้อ๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปพิมพ์มาดา/ปริยานุช/จัดทำ๒๗ กุมภาพันธ์๒๕๖๐ปริญสินีย์/ตรวจ๔ เมษายน ๒๕๖๐ชวัลพร/เพิ่มเติม๑๗ กรกฎาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๕๖ ง/หน้า ๙/๒๓ กุมภาพันธ์ ๒๕๖๐[๒] ข้อ ๓ วรรคสองเพิ่มโดยประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงของเรือขนถ่ายสัตว์น้ำหรือเรือเก็บรักษาสัตว์น้ำให้สามารถใช้งานได้ตลอดเวลา(ฉบับที่ ๕) พ.ศ. ๒๕๖๐[๓] ราชกิจจานุเบกษาเล่ม ๑๓๔/ตอนพิเศษ ๑๓๘ ง/หน้า ๓๕/๒๓ พฤษภาคม ๒๕๖๐